**Условия за ползване на ценова преференция в т.ч. необходими документи за удостоверяване на конкретно увреждане от крайни потребители с увреждания**

Посочените условия важат за нови и настоящи клиенти с увреждания в размер на 50% или над 50% трайно намалена работоспособност, при сключване на нов договор за ползване на услугата „Мобилен телефон“ с отстъпка в размер на 5 (пет) лева от тарифен план „Premium“. \*

Задължително условие, за да можеш да се възползваш от план, предназначен за хора с увреждания, е да представиш на продавач-консултанта в магазина Експертно решение, издадено от Териториална Експертна Лекарска Комисия (ТЕЛК) или Национална Експертна Лекарска Комисия за установена степен на зрително увреждане/ Национална Експертна Лекарска Комисия за установена степен на слухово увреждане или друга такава за степен на трайно намалена работоспособност в размер на 50% или над 50%. Ако отговаряш на условията, можеш да се абонираш за преференциалната отстъпка за хора с увреждания от стандартната тарифа за план „Premium“. Отстъпката важи само за един абонамент.

**Tарифиране и отчитане на минути**

•Включените минути на месец, които не са изразходвани през съответния отчетен период, не се прехвърлят в следващ.
•За периода от активиране на абонаментния план до издаване на първа фактура ще получиш пропорционален брой от включените на месец минути, за пропорционална част от месечния абонамент.
•При пренасочване на обажданията, разговорът се таксува като стандартен разговор към номер от мрежата на съответния оператор.
•Изходящи национални разговори и разговори се таксуват на минута с минимално първоначално време за таксуване от 30 сек. след това отчитането е на всяка секунда.

**Тарифиране и отчитане на MB**

•Включените национални MB на максимално достижима скорост, които не са изразходвани през съответния отчетен период, не се прехвърлят в следващ.
• След изчерпването на включения в пакета трафик на максимална скорост, скоростта се ограничава (download до 128 Kbps и upload до 64 Kbps).
•За периода от активиране на абонаментния план до издаване на първа фактура ще получиш пълен брой от включените на месец национални MB за пропорционална част от месечния абонамент.
•Минималното първоначално/ последващо тарифиране на данни в България е 1 КВ (килобайт);

**Тарифиране и отчитане на SMS**

•В зависимост от използваната азбука, дължината на един SMS (включително препинателни знаци и интервали) варира между 160 символа само на латиница или до 70 символа на друга азбука, в това число кирилица.

**Ползване на мобилен интернет в мрежата на Булсатком**

**4G в България**

Клиентите на абонаментни планове с включен достъп до 4G мрежата на Булсатком в България, ползващи съвместими SIM карта и телефон, и намиращи се в зона на покритие на 4G/LTE мрежата, могат да използват, за срока на договора си, мобилен интернет чрез 4G/LTE мрежата на Булсатком в България.

**Промени в договора или абонаментния план**

•Можеш да промениш абонаментен план след изтичане на първия месец от първоначалния срок на ползване на услугите с този план. Не се прилага ограничение в броя на промените в рамките на срока на договора, при условие, че се извършват само веднъж на отчетен период.

•Можеш да промениш абонаментен план само към такъв със същия или по-висок месечен абонамент и срещу заплащане на еднократна такса за смяна на абонаментен план по време на срока на договор.

•При промяна на абонаментен план неизразходваните минути/MB, както и промоционални условия, в случай че такива са предвидени по предходно ползвания абонаментен план, се губят и се предоставят нови, ако новият абонаментен план включва такива.

• Посочените цени и условия за предаване на данни и пренос на глас се отнасят за територията на Република България, освен ако изрично не е посочено друго.